Pikakose majamuuseum
Pikakose majamuuseum on Valgejõel Kuusalu vallas Pikakose talus asuv eramuuseum. Maja ehitas aastatel 1925–1928 Jakob Hurda väimees praost Alexander Mohrfeldt-Mäevälja koos oma väimehe, Estonia teatri solisti Karl Viitoliga. Hoone arhitekt oli Hanno Kompus. Pikakosel on suvitanud mitmed tuntud Eesti kultuuritegelased, teiste hulgas Erna Villmer, Ants Lauter, Liina Reiman, Raimund Kull, Mari Möldre ja Gustav Ernesaks. Muuseumi väljapanek jutustab loo Eesti lipu saamisest, tutvustab põnevaid seiku omaaegsete estoonlaste suvituskultuurist ning kõige krooniks on maja hilisema perenaise Laine Sundja kasetohust valmistatud maalid.